OpenLLM-France/wikimedia huggingface dataset:
# Irene Cardona Bacas

Irene Cardona Bacas (Càceres, 28 d'agost de 1973) és una directora de cinema espanyola. Va néixer a Extremadura de pare i avi eivissencs. Va viure a Navalmoral de la Mata fins al 1991. El 1994 va rebre una beca per estudiar a l'Escola Internacional de Cinema i Televisió de San Antonio de los Baños (Cuba), on el 1996 es graduava en guió i direcció. Va tornar a Espanya i es va llicenciar en Ciències de la Imatge a la Universitat Complutense de Madrid, alhora que estudiava a l'Estudi de formació d'actors de Juan Carlos Corazza.
Va començar dirigint curtmetratges, el més destacat dels quals, La cigueña, fou guardonat amb el Premi Extremadura a la Creació el 2002 i fou emès a Washington en una mostra de directores espanyoles, mentre que La batalla de Badajoz va rebre el Premi del Consell Assessor de RTVE a Extremadura. Ha treballat com a guionista al programa Versión española de TVE. El 2008 va rodar el seu primer i únic llargmetratge, Un novio para Yasmina, amb el qual va guanyar el premi de l'audiència i les Bisnagues de Plata a la millor pel·lícula i a la millor actriu al Festival de Màlaga i era nominada al Goya al millor director novell.

## Filmografia

* La cigüeña (2002)
* La Batalla de Badajoz (2005)
* Después de la Batalla (2007)
* Un novio para Yasmina (2008)
* Amigas íntimas (2016)

## Referències

* ↑ Un laureado novio para Yasmina, Diario de Ibiza, 29 de setembre de 2008
* ↑ "No aspiro ganar un óscar", El Periódico de Extremadura, 12 de desembre de 2003
* ↑ Irene Cardona Arxivat 2022-04-01 a Wayback Machine. a cinerama.es
* ↑ La consejera de Cultura felicita a la directora extremeña Irene Cardona por sus galardones en el Festival de Málaga, El Economista, 12 d'abril de 2008
# Gran Sinagoga Belz de Jerusalem

La Gran Sinagoga Belz (en hebreu: מרכז עולמי לתורה וחסידות בעלז) és la major sinagoga d'Israel. Va ser construïda per la comunitat jueva hassídica de Belz amb l'ajuda financera dels seus simpatitzants vinguts d'altres nacions del món. Durant els anys vuitanta del segle xx, el rabí Issacar Dov Rokeach, el cinquè rebbe de la dinastia Belz, va liderar els plans per construir una enorme sinagoga a Kiryat Belz, un barri hassídic de Jerusalem L'edifici, va ser dissenyat amb quatre entrades perquè fos accessible des dels quatre carrers que convergeixen en el pujol del barri, també tindria una rèplica augmentada de l'estructura que el primer rebbe de Belz, Sar Shalom, va fer construir en el poble de Belz, a Ucraïna, l'any 1843. Havia d'incloure un grandiós santuari principal, petites sales d'estudi, salons per celebrar en ells noces i cerimònies de bar mitsvà, biblioteques, i altres instal·lacions comunitàries.

## Referències

* ↑ www.hamodia.com
* ↑ www.matzav.com
# Katlego Mphela

Katlego Mphela (nascut a Brits, Sud-àfrica, el 29 de novembre del 1984) és un futbolista sud-africà que actualment juga de davanter al Mamelodi Sundowns de la Premier Soccer League i per la selecció de Sud-àfrica.

## Enllaços externs

* Katlego Mphela Arxivat 2010-04-27 a Wayback Machine. al web de la FIFA (anglès)
* Perfil ESPN Arxivat 2010-01-03 a Wayback Machine. (anglès)
# Flabellina cooperi

Flabellina cooperi és una espècie de gastròpode nudibranqui de la família Flabellinidae.

## Referències

* ↑ «marine». [Consulta: 4 juny 2012].
# Deimos-1

El Deimos-1, també conegut com a Spain-DMC 1, és un satèl·lit espanyol operat per Deimos Imaging amb seu a Boecillo (Valladolid). El seu successor és el Deimos-2, que va ser llançat el 19 de juny de 2014.

## Història

Va ser construït per l'empresa Surrey Satellite Technology per a Elecnor Deimos, donant lloc al primer satèl·lit espanyol d'observació de la Terra i al primer europeu d'iniciativa íntegrament privada. Part d'un disseny de satèl·lit tipus SSTL-100. El satèl·lit forma part de la contribució espanyola a la Disaster Monitoring Constellation (constel·lació de satèl·lits per al seguiment de catàstrofes) que és coordinada per DMC International Imaging.
El satèl·lit va ser llançat a una òrbita terrestre baixa heliosíncrona a 686 quilòmetres d'altitud. El llançament va ser dut a terme per ISC Kosmotras utilitzant un coet Dnepr-1 que portava diversos satèl·lits, sent la càrrega principal el DubaiSat-1. El Deimos-1, al costat dels satèl·lits UK-DMC 2, Nanosat-1B, AprizeSat-3 i AprizeSat-4, conformaven la càrrega útil secundària. El coet va ser llançat a les 18:46 GMT del 29 de juliol de 2009 des del lloc de llançaments 109/95 del Cosmòdrom de Baikonur en Kazakhstan.
Elecnor Deimos va traspassar el satèl·lit a Urthecast en 2015, al costat del seu successor Deimos-2 i a la divisió que els operava, Deimos Imaging, ara subsidiària de la companyia canadenca.

## Tecnologies

El disseny del satèl·lit contempla una vida útil de cinc anys. Porta una càmera multi-espectre amb una resolució de 22 metres i 600 quilòmetres d'ample d'escombratge, operant en els espectres verd, vermell i infraroig proper.

## Avantatges

* Cobertura ràpida dels territoris gràcies a la seva gran amplitud de camp
* Capacitat en gairebé temps real
* Tarifes competitives

## Vegeu també

* Sistema d'Informació Geogràfica
* Teledetecció

## Referències

* ↑ Primer satélite español de observación de la Tierra de muy alta resolución, Europa Press, 19 de juny de 2009
* ↑ Deimos-1 Gunter's Space Page. Consultat el 30 de juliol de 2009. (en anglès)
* ↑ Deimos-1 Arxivat 2009-05-04 a Wayback Machine. Agència Espacial Europea. Consultat el 30 de juliol de 2009. (en anglès)
* ↑ Elecnor cierra la venta de dos satélites a la canadiense UrtheCast por 76,4 millones de euros, Expansión, 16 de juliol de 2015
* 1 2 SSTL-100 Datasheet Surrey Satellite Technology. Consultat el 30 de juliol de 2009. (en anglès)

## Enllaços externs

* Deimos Imaging
# Cèrcol de bota

Cèrcol de bota és un text dramàtic, paròdia del drama de Frederic Soler Cèrcol de foc, escrita de Joan Molas i Casas i estrenada al Teatre Romea el dia 6 de desembre de 1881.

## Repartiment de l'estrena

* Paula, muller de Simon: Rosalia Soler
* Pepa, pentinadora: Caterina Mirambell
* Simon, mestre boter: Jaume Virgili
* Peret, llicenciat de Cuba: Frederic Fuentes
* L'Esquirol, fadrí de la casa: Lleó Fontova

## Referències

* ↑ Cèrcol de bota a ateneubcn.org
* ↑ Exemplar de cèrcol de bota a todocoleccion.net

## Enllaços externs

* Cèrcol de bota, a la xarxa
* Cèrcol de Bota a worldcat
# Danilo Türk

Danilo Türk (Maribor, 19 de febrer de 1952) és un jurista i diplomàtic que fou president d'Eslovènia entre el desembre del 2007 i el desembre del 2012.
# Hollywood (Carolina del Sud)

Hollywood és una població dels Estats Units a l'estat de Carolina del Sud. Segons el cens del 2000 tenia 3.946 habitants.

## Demografia

Segons el cens del 2000, Hollywood tenia 3.946 habitants, 1.392 habitatges i 1.056 famílies. La densitat de població era de 76 habitants/km².
Dels 1.392 habitatges en un 32% hi vivien nens de menys de 18 anys, en un 48,2% hi vivien parelles casades, en un 23% dones solteres, i en un 24,1% no eren unitats familiars. En el 20,7% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,3.
Per edats la població es repartia de la següent manera: un 29,5% tenia menys de 18 anys, un 7,6% entre 18 i 24, un 26,3% entre 25 i 44, un 26,3% de 45 a 60 i un 10,3% 65 anys o més.
L'edat mediana era de 37 anys. Per cada 100 dones de 18 o més anys hi havia 83,9 homes.
La renda mediana per habitatge era de 30.297$ i la renda mediana per família de 35.406$. Els homes tenien una renda mediana de 29.306$ mentre que les dones 20.115$. La renda per capita de la població era de 17.521$. Entorn del 18,7% de les famílies i el 22,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hollywood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Hollywood». American Fact Finder. Oficina del Cens dels Estats Units, 12-01-2010.
# Graham Cutts

John Henry Graham Cutts, conegut com a Graham Cutts (Brighton, 1885 - Londres, 7 de febrer de 1958), va ser un director de cinema i productor britànic. La seva filla va ser l'actriu Patricia Cutts (1926-1974). Cutts va treballar amb moltes figures importants en el cinema del Regne Unit i el món l'escenari, incloent Basil Dean, Alfred Hitchcock, Gracie Fields, Ivor Novello, i Noël Coward.

## Filmografia
### com a director

* 1922: The Wonderful Story
* 1922: Cocaine
* 1922: Flames of Passion
* 1923: Woman to Woman
* 1923: The White Shadow
* 1923: Paddy the Next Best Thing
* 1924: The Prude's Fall
* 1924: The Passionate Adventure
* 1925: The Rat
* 1925: Die Prinzessin und der Geiger
* 1926: The Sea Urchin
* 1926: The Triumph of the Rat
* 1927: Confetti (als crèdits amb el nom de Grahame Lutts)
* 1927: The Queen Was in the Parlour
* 1927: Die Spielerin
* 1928: God's Clay
* 1928: Glorious Youth
* 1928: The Rolling Road
* 1929: The Return of the Rat
* 1929: Glorious Youth
* 1932: The Temperance Fete
* 1932: Love on the Spot
* 1932: Looking on the Bright Side
* 1932: The Sign of Four: Sherlock Holmes' Greatest Case
* 1933: Three Men in a Boat
* 1933: As Good As New
* 1935: Oh, Daddy!
* 1935: Car of Dreams
* 1937: Let's Make a Night of It
* 1937: Aren't Men Beasts !
* 1938: Over She Goes
* 1940: She Couldn't Say No
* 1940: Just William

### com a guionista (dels seus propis films)

* 1923: Woman to Woman
* 1925: The Rat
* 1926: The Sea Urchin
* 1926: The Triumph of the Rat
* 1927: The Queen Was in the Parlour
* 1940: Just William

### com a productor

* 1933: Channel Crossing de Milton Rosmer
* 1934: Evensong de Victor Saville
* 1934: Jew Süss de Lothar Mendes
* 1942: Lady from Lisbon de Leslie S. Hiscott
* 1943: The Butler's Dilemma de Leslie S. Hiscott

## Enllaços externs

* Graham Cutts a l'Screenonline del British Film Institute (anglès)
# Krasnoarmeiski (Rostov)

* Per a altres significats, vegeu «Krasnoarmeiski».
Krasnoarmeiski (en rus: Красноармейский) és un poble (un possiólok) de l'óblast de Rostov, a Rússia, segons el cens del 2012 tenia 3.762 habitants, és la seu administrativa del districte homònim.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-09-24.
# Fjällbacka

Fjällbacka és una localitat situada en el municipi de Tanum, Västra Götaland, Suècia, amb 859 habitants el 2010.
Fjällbacka és sobretot coneguda com una destinació turística d'estiu, amb una llarga història.
Fjällbacka es troba aproximadament a 150 km de Göteborg, 165 km d'Oslo i 520 km d'Estocolm.

## Residents notables

* L'actriu Ingrid Bergman va viure aquí, quan visitava Suècia.
* L'escriptora de novel·les políciaques Camilla Läckberg va créixer aquí; molts dels seus llibres tenen lloc a o al voltant de Fjällbacka, de la mateixa manera que la sèrie Fjällbackamorden.

## Referències

* ↑ «Fjällbacka - Officiella hemsidan» (en suec). [Consulta: 13 agost 2020].
* ↑ «FJÄLLBACKA, EL PUEBLO MÁS MISTERIOSO DE SUECIA».
* ↑ JRAlvaroGonzalez. «Fjallbacka el pueblo de las novelas de Camilla Lackberg en Suecia» (en castellà), 21-02-2017. [Consulta: 13 agost 2020].
# Dehomag

Dehomag, acrònim de Deutsche Hollerith-Maschinen Gesellschaft GmbH («Companyia alemanya de les màquines Hollerith» en català) fou una companyia alemanya, filial i franquícia d'IBM. El nom alemany Hollerith es refereix a la seva tecnologia de màquines a targetes perforades, que es desenvolupà cap a 1890 per l'investigador germano-estatunidenc Herman Hollerith per l'Oficina del Cens dels Estats Units.

## Història

El 8 de gener del 1934, la Dehomag obrí una fàbrica de mecanografia a Lichterfelde, barri de Berlín. A la inauguració oficial de la fàbrica es trobava Rudolf Schmeer, en representació del Deutsche Arbeitsfront, i Arthur Görlitzer, enviat del Partit Nazi, que representà el Sturmabteilung.
Posteriorment, Dehomag proporcionà la tecnologia Hollerith al Tercer Reich d'Adolf Hitler, el que permeté una renovació industrial ràpida de l'armament i una disminució de l'atur. Aquesta tecnologia fou acusada d'haver facilitat l'execució de la «Solució final» pel règim nazi.

## Bibliografia

* Edwin Black. IBM and the Holocaust: The Strategic Alliance between Nazi Germany and America's Most Powerful Corporation. 2001, Estats Units: Crown Books. ISBN 978-0-7515-3199-2
# Càricles (metge)

Càricles (en llatí Charicles, en grec antic Χαρικλῆς) va ser un destacat metge grec. Va viure i treballar a Roma, on de vegades va assistir a l'emperador Tiberi i es diu que va predir la seva mort després de prendre-li el pols l'any 37. Galè va conservar alguna de les seves receptes.

## Referències

* ↑ [https://quod.lib.umich.edu/m/moa/acl3129.0001.001/699?rgn=full+text;view=image;q1=Cha+riclesSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 684. ]
# IEEE 802.11af

IEEE 802.11af és una modificació de l'estàndard 802.11 per WLAN desenvolupat pel grup de treball 11 del comitè d'estàndards LAN/MAN del IEEE (IEEE 802), que utilitza les bandes blanques o lliures que no empra el servei de televisió, entre les freqüències de 54 i 790 MHz. En ser unes freqüències molt més baixes que l'actual Wi-Fi (2,4 GHz), l'abast augmenta molt (~1000 m). IEEE 802.11af fou ratificat el febrer del 2014.

## Capa física
### Modulació, banda

Presenta una modulació de Multiplexatge per divisió ortogonal de freqüència (OFDM)
La banda de freqüència va de 54 a 790 MHz. En bandes amb llicència.
Abast molt més gran que l'actual Wi-Fi (2,4 GHz), ~1000 m

### Taxa de bits

Taxa de bits teòrica per canal espaial (en Mbit/s) :
| MCS index | Tipus de Modulació | Taxa de Codificació | Canals de 6 i 7 MHz | Canals de 6 i 7 MHz | Canals de 8 MHz | Canals de 8 MHz |
| MCS index | Tipus de Modulació | Taxa de Codificació | 6 µs GI (*) | 3 µs GI | 4.5 µs GI | 2.25 µs GI |
| 0 | BPSK | 1/2 | 1.8 | 2.0 | 2.4 | 2.7 |
| 1 | QPSK | 1/2 | 3.6 | 4.0 | 4.8 | 5.3 |
| 2 | QPSK | 3/4 | 5.4 | 6.0 | 7.2 | 8.0 |
| 3 | 16-QAM | 1/2 | 7.2 | 8.0 | 9.6 | 10.7 |
| 4 | 16-QAM | 3/4 | 10.8 | 12.0 | 14.4 | 16.0 |
| 5 | 64-QAM | 2/3 | 14.4 | 16.0 | 19.2 | 21.3 |
| 6 | 64-QAM | 3/4 | 16.2 | 18.0 | 21.6 | 24.0 |
| 7 | 64-QAM | 5/6 | 18.0 | 20.0 | 24.0 | 26.7 |
| 8 | 256-QAM | 3/4 | 21.6 | 24.0 | 28.8 | 32.0 |
| 9 | 256-QAM | 5/6 | 24.0 | 26.7 | 32.0 | 35.6 |
(*) GI = Interval de guarda

## Comparativa respecte IEEE 802.11ah

IEEE 802.11ah també empra bandes per sota 1 GHz però són bandes sense llicència.

## Vegeu també

* Conjunt de protocols IEEE 802.11
* Banda blanca

## Referències

* ↑ «IEEE SA - 802.11af-2013 - IEEE Standard for Information technology - Telecommunications and information exchange between systems - Local and metropolitan area networks - Specific requirements - Part 11: Wireless LAN Medium Access Control (MAC) and Physical Layer (PHY) Specifications Amendment 5: Television White Spaces (TVWS) Operation» (en anglès). standards.ieee.org. Arxivat de l'original el 2017-04-15. [Consulta: 14 abril 2017].
* ↑ «IEEE 802.11af: A Standard for TV White Space Spectrum Sharing» (en anglès). citeseerx.ist.psu.edu. [Consulta: 14 abril 2017].
* ↑ Bing, Benny. Broadband Wireless Multimedia Networks (en anglès). books.google.cat. John Wiley & Sons, 2012-11-09. ISBN 9781118479780.
# Gobio banarescui

Gobio banarescui és una espècie de peix cipriniforme de la família dels ciprínids que es troba al riu Vardar (Macedònia) i Grècia.

## Referències

* ↑ Cuvier G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* ↑ BioLib (anglès)
* ↑ Borbori, D.C., P.S. Economidis i E.G. Maurakis 2001 Freshwater fish habitat science and management in Greece. Aquatic Ecosystem Health and Management 4(2001):381-391.
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. 1997 European freshwater fishes. Biologia 52, Suppl. 5:1-271.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Mendel, J., Lusk, S., Vasil'eva, E.D., Vasil'ev, V.P., Lusková, V., Ekmekci, F.G., Erk'akan, F., Ruchin, A., Košco, J., Vetešník, L., Halacka, K., Šanda, R., Pashkov, A.N. & Reshetnikov, S.I. 2008. Molecular phylogeny of the genus Gobio Cuvier, 1816 (Teleostei: Cyprinidae) and its contribution to taxonomy. Molecular Phylogenetics and Evolution, 47: 1061–1075.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# LLYLM

LLYLM (abreviació de Lie Like You Love Me, lit. ‘Menteix com si m'estimessis’) és un senzill de la cantant catalana Rosalia publicat el 27 de gener del 2023 a través de Columbia Records. És el tercer senzill de l'artista i el primer en solitari després de l'àlbum Motomami.
Ha estat descrit com un tema de pop flamenc amb influències electròniques. També se n'ha parlat com d'una rumba.

## Promoció

Rosalia va penjar un avançament de 24 segons de la cançó el 6 de gener, de vacances a Tòquio amb la seva parella, Rauw Alejandro. Després el va esborrar i el 9 de gener en va publicar un altre de 30 segons que va mantenir a la xarxa. Finalment, el 18 de gener va anunciar el llançament oficial de LLYLM de la setmana següent.
En el procés de difusió del senzill va ser cabdal l'activitat de la intèrpret a la plataforma TikTok, que va generar molta expectació als seus seguidors.

## Contingut

Tot i que la lletra fa referència al proppassat àlbum Motomami, melòdicament recorda a l'anterior, El mal querer, que és el que va dur Rosalia a la fama.
Pel tros que se n'havia fet públic, s'esperava que fos en anglès, però al capdavall gran part de la cançó és en castellà.

## Referències

* 1 2 3 «Rosalía publica nova cançó en castellà i anglès: Així sona 'LLYLM'». RAC1, 26-01-2023. [Consulta: 27 gener 2023].
* 1 2 «Així sona «LLYLM», la nova cançó de Rosalía que ja arrasa a Spotify». Nació Digital, 27-01-2023. [Consulta: 27 gener 2023].
* ↑ «Cuándo sale la nueva canción de Rosalía: así es el adelanto de 'Lie Like You Love Me' (LLYLM)» (en castellà), 24-01-2023. [Consulta: 26 gener 2023].
* 1 2 3 Polo i Pujadas, Magda. «El metallenguatge del single LLYLM de Rosalia». Núvol, 27-01-2023. [Consulta: 27 gener 2023].
* ↑ «Rosalía revoluciona les xarxes: publica un avançament de la seva nova cançó a TikTok i després ho esborra». RAC1, 07-01-2023. [Consulta: 27 gener 2023].
* ↑ Shutler, Ali. «Listen to a snippet of Rosalía's new song 'Lie Like You Love Me'», 22-01-2023. [Consulta: 26 gener 2023].
# Font del Rei

La Font del Rei és una font de l'enclavament dels Masos de Baiarri, de l'antic terme de Claverol, pertanyent a l'actual municipi de Conca de Dalt, al Pallars Jussà. Està situada a 1.175 m d'altitud, a prop de l'extrem nord-est d'aquest enclavament, en el contrafort nord-oriental del Cap de l'Alt de Baiarri. És a l'esquerra de la llau de Perauba, a l'extrem nord de les Costes de Baiarri, en un bosquet penjat en el pendís de la muntanya. És un lloc trencat i feréstec, d'accés molt difícil.

## Enllaços externs

* Institut Cartogràfic de Catalunya
# Delfina de Pedralbes

Delfina de Pedralbes (Barcelona?, últim terç del segle xv - Monestir de Pedralbes, 6 de juny de 1520) fou una monja clarissa de Pedralbes. Morta en llaor de santedat, fou venerada com a beata a la comunitat, malgrat no tenir un culte oficial.

## Biografia

Catalana, deuria haver nascut a l'últim terç del segle xv. Es casà i en quedar vídua, desenganyada del món, volgué fer vida religiosa. Ingressà a l'Orde de Santa Clara, al Monestir de Pedralbes, on aviat destacà per la seva virtut i la seva vida exemplar. Tingué episodis místics i se li atribuïen miracles, com el guariment de la monja Àngela Cornet, desnonada pels metges i a punt de morir, o de l'abadessa Teresa de Cardona, guarida d'un trencament de la vena de l'ull.
Morí en llaor de santedat, "per ses heroiques virtuts i miracles", com recull un document del monestir, el 6 de juny de 1520.
Quatre anys després de la seva mort, el seu cos fou trobat incorrupte i exhalant flaire aromàtic; fou sebollida al claustre del monestir. No se'n conserven, però, més dades de la seva vida. Fou qualificada de beata en alguns santorals, martirologis i històries de l'orde i el monestir, però no ha rebut culte oficial, fora de la veneració particular del monestir.

## Bibliografia

* Antonio Vicente Domenech. Historia general de los santos y varones ilustres de santidad del principado de Cataluña. Gerona: Gaspar Garrich, 1630. p. 339-340.
* Cristina Santjust i Latorre. L'obra del Reial Monestir de Santa Maria de Pedralbes des de la seva fundació fins al segle XVI: un monestir reial per a l'orde de les clarisses a Catalunya. Bellaterra: Universitat Autònoma de Barcelona, 2010, p. 30.
# Danke, Andrej Sacharow

Danke, Andrej Sacharow (Gràcies, Andrei Sàkharov) és un famós mural pintat el 1990 per l'artista rus Dmitri Vrúbel a l'East Side Gallery, una galeria d'art a l'aire lliure situada sobre les restes del Mur de Berlín. Les autoritats de Berlín van demanar a Vrúbel que tornés a pintar la seva obra el 2009, a causa del vandalisme i l'erosió que pateixen els murals a l'aire lliure.
El mural conté un retrat en homenatge a Andrei Sàkharov, un eminent físic nuclear rus dissident del règim soviètic i activista a favor dels drets humans i les llibertats, que va ser guardonat amb el Premi Nobel de la Pau el 1975 i va morir un mes després de la caiguda del mur de Berlín. Sota el retrat de Sàkharov, apareix la llegenda en alemany Danke, Andrej Sacharow, títol de l'obra.

## Referències

* ↑ «Danke, Andrej Sacharov East Side Gallery El muro de Berlín (Alemania)» (en castellà). Viaje Universal. [Consulta: 26 maig 2015].
# Hypsiboas andinus

Hypsiboas andinus és una espècie de granota que viu a l'Argentina i Bolívia.

## Referències

* Cortez, C., Reichle, S., De la Riva, I., Köhler, J. & Lavilla, E. 2004. Hypsiboas andinus. Llista Vermella d'Espècies Amenaçades de la UICN 2006. Consulta: 9 de gener de 2008.